Príloha č.1

Opis predmetu zákazky

## **Základný opis Predmetu zakázky**

* + 1. Predmetom zákazky je poskytnutie služby sprostredkovania stravovania zamestnancov verejného obstarávateľa počnúc 01.01.2023 po dobu 24 mesiacov prostredníctvom elektronických stravovacích kariet u zmluvných partnerov úspešného uchádzača, t. j. v stravovacích zariadeniach, reštauráciách, zariadeniach rýchleho občerstvenia, potravinových reťazcoch, obchodoch s potravinami, akceptujúcich elektronické stravovacie karty na úhradu ceny stravovania (ďalej len „**zazmluvnené zariadenia**“).
    2. Predmetom zákazky je okrem dodania elektronických stravovacích kariet zároveň aj správa elektronických stravovacích kariet a pripisovanie (dobíjanie) stravných jednotiek jednotlivým stravovacím kartám podľa aktuálnych potrieb verejného obstarávateľa a v súlade s aktuálne platnými ustanoveniami zákona č. 311/2001 Z. z. Zákonník práce v znení neskorších predpisov (ďalej len „**Zákonník práce**“).
    3. Celkové predpokladané množstvo stravných jednotiek počas účinnosti rámcovej dohody je 50 400 ks.

|  |  |
| --- | --- |
| **Technické vlastnosti** |  |
| Nominálna hodnota jednej ES jednotky | 4,80 EUR |
| Predpokladané množstvo odobratých ES jednotiek | 50 400 ks |
| Počet aktívnych elektronických stravovacích kariet 67ks na začiatku zmluvného vzťahu a priebežne podľa potreby do limitu | 100 ks |

## **Podrobný opis predmetu zákazky**

* + 1. Elektronickou stravovacou kartou sa rozumie stravná poukážka vydaná v elektronickej forme, prostredníctvom ktorej je zabezpečené stravovanie zamestnancov objednávateľa.
    2. Nominálna hodnota jednej elektronickej stravnej jednotky bude vo výške 4,80 EUR a je asociovaná ku stravovacej karte s osobitnými ochrannými prvkami, ktorou sa zabezpečuje bezhotovostná platba čipom alebo čipom pre bezkontaktnú platbu.
    3. Každý zamestnanec dostane jednu elektronickú stravovaciu kartu, ktorá sa bude dobíjať stravnými jednotkami.
    4. Držiteľom karty bude zamestnanec verejného obstarávateľa. Poskytovanie predmetu zákazky musí byť v súlade s ustanovením § 152 ods. 2 zákona č. 311/2001 Z. z. Zákonníka práce v znení neskorších predpisov a zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov.

## **Požiadavky na stravovaciu kartu**

* + 1. Stravovacia karta musí:
       1. obsahovať názov a logo dodávateľa;
       2. byť vystavená na meno držiteľa (zamestnanca);
       3. byť opatrená najmenej 3 osobitnými ochrannými prvkami proti falšovaniu a zneužitiu;
       4. mať číselný kód karty;
       5. byť bezkontaktná;
       6. obsahovať štvormiestny číselný PIN kód s možnosťou jeho zmeny - pričom požiadavka na zadanie PIN kódu sa uplatní pri platení sumy, ktorá prevyšuje 50 EUR;
       7. umožňovať minimálnu platbu kartou od 0,01 EUR
       8. byť použiteľná výlučne na účel stravovania (nie výber v hotovosti);
       9. mať platnosť minimálne 24 mesiacov a obsahovať dátum expirácie (vyznačený rok a mesiac); verejný obstarávateľ požaduje zabezpečiť platnosť elektronických stravovacích kariet aj počas 3 mesiacov po skončení rámcovej dohody;
       10. byť s možnosťou individuálneho overenia zostatku hodnoty elektronických stravných jednotiek v eurách priamo na účtenke z POS terminálu, na webovom portáli uchádzača - po každej transakcii sa zobrazí aktuálny zostatok účtu stravovacej karty;
       11. byť na požiadanie držiteľa karty okamžite zablokovaná v prípade jej straty, krádeže alebo zničenia.

## **OSTATNÉ PODMIENKY plnenia PREDMETU ZÁKAZKY**

* 1. V cene za stravnej jednotky (po pripočítaní provízie / odrátaní zľavy z nominálnej hodnoty stravnej poukážky) musia byť zahrnuté všetky náklady uchádzača spojené s poskytovaním služieb stravovania, a to najmä nie však výlučne, vystavenie stravovacích kariet, ich aktivácia, blokovanie, personalizácia, a ich dodanie do miesta dodania, vedenie zamestnaneckých účtov k stravovacím kartám, priradenia stravných jednotiek k stravným kartám, všetkých súvisiacich transakčných nákladov, komunikácie s držiteľom karty (zasielanie SMS, a pod.).
  2. Verejný obstarávateľ si vyhradzuje právo zmeniť výšku nominálnej hodnoty stravnej jednotky. Náklady spojené so zmenou nominálnej hodnoty stravných jednotiek sú započítané do ceny stravnej poukážky.
  3. Úspešný uchádzač na základe písomnej žiadosti verejného obstarávateľa zabezpečí akceptáciu stravných kariet vo všetkých vyžiadaných stravovacích zariadeniach v prípade, že v stravovacom zariadení bude prevádzkovaný vhodný platobný terminál. Zoznam všetkých stravovacích zariadení musí byť uvedený a priebežne aktualizovaný na webovej stránke úspešného uchádzača.
  4. Úspešný uchádzač môže po dohode spätne odobrať od verejného obstarávateľa hodnotu stravnej jednotky na elektronickej stravovacej karte v prípade, že zamestnanec ukončí pracovný pomer počas mesiaca.